Piev de Sant'Agnesa de Olginaa

La piev de Sant'Agnesa de Olginaa a l'è stada una piev de l'Arcidiocesi de Milan in pè del 1571 al 1972, quand che el sinod Colombo l'ha tolt via i piev del sistema religios milanes.

L'è stada fada su per decret del Carlo Borromee, quand che l'ha spostad la sed de la piev de Garlaa a Olginaa, menter i fonzion civil inn restade a Garlaa. La gh'haveva dent in principi i parochie de Olginaa (capopiev); Calolz; Carenn; Rossin; Cius; Galbiaa; Garlaa; Carghentin; Lorentin; Sala al Barr; Somasca; Erv; Valmadrera e Vercuragh. In del 1787 un acord in tra el vesch de Milan Filip Vescont e quell de Berghem Giovann Paol Dolfin, con la benedizzion de l'Imperator Giusep II e de la Republega Veneta, el stabiliss che tute i parochie a est de l'Ada gh'hann de passà a la diocesi de Bergom, e donca la piev la se svuja 'n poo.

Con l'abolizzion di piev, el territori a l'è partid in tra el noeuv decanaa de Lech e quell de Ogion.

 Riferiment 
LombardiaBeniCulturali

 Vos corelade 
Olginaa
Gesa de Sant'Agnesa (Olginaa)
Piev milanes

Olginaa